醫女
參考文獻

↑
《朝鮮王朝實錄．世宗實錄》64卷，16年(1434甲寅/명선덕(宣德)9年)5月6日(壬午):
○宗簿寺啓:“入學宗親母病妻病，無醫女(胗)〔診〕視之法，非惟取實爲難，因此托故而懶學。今後令醫女醫員同往診候，以辨虛實，方許侍病。”從之。
↑
《朝鮮王朝實錄．太宗實錄》11卷，6年(1406丙戌/명영락(永樂)4年)3月16日(丙午):
○丙午/命濟生院，敎童女醫藥。檢校漢城尹知濟生院事許衟上言:“竊謂婦人有疾，使男醫(胗)〔診〕治，或懷羞愧，不肯出示其疾，以致死亡。願擇倉庫、宮司童女數十人，敎以脈經針灸之法，使之救治，則庶益殿下好生之德矣。”上從之，使濟生院掌其事。
↑
《朝鮮王朝實錄．太宗實錄》35卷，18年(1418戊戌/명영락(永樂)16年)6月21日(庚子):
○加置醫女。禮曹據濟生院呈上言:“醫女共七名，成才者五名，諸處分遣，每不足焉。乞以各司婢子內，年十三歲以下者十名，加定何如?”從之。
↑
《朝鮮王朝實錄．世宗實錄》19卷，5年(1423癸卯/명영락(永樂)21年)3月17日(戊戌):
○傳旨:“濟生院醫女內，擇年少穎悟三四人，敦加敎訓，使通文理，仍命義盈庫副使朴堧爲訓導官，專委敎訓。”
↑
世宗22卷，5年(1423癸卯/명영락(永樂)21年)12月27日(甲戌):
○禮曹啓:“濟生院醫女，必先讀書識字後，習讀醫方。請外方選上醫女，亦令所居各官，先敎《千字》、《孝經》、《正俗篇》等書，粗解文字後上送。”
↑
《朝鮮王朝實錄．世宗實錄》22卷，5年(1423癸卯/명영락(永樂)21年)12月4日(辛亥):
○禮曹啓:“參贊致仕許衜所啓外方醫女，先將忠淸、慶尙、全羅道界首官官婢內，擇年十五歲以下十歲以上穎悟童女各二名，依選上女妓例，給奉足，送于濟生院，與本院醫女一處敎訓，待其成材還送。”從之。
↑
《朝鮮王朝實錄．世宗實錄》66卷，16年(1434甲寅/명선덕(宣德)9年)12月13日(丙辰):
○傳旨刑曹:年三十歲以下十二歲以上各司婢子，嫁良夫所生、女妓所生、補充軍姊妹、大小人員戶別婢子、未成才女妓醫女、外方各官京居婢子，竝皆揀擇。或有隱匿不見者，其一族及切隣，以敎旨不從論罪。”又以上項之意，傳旨留後司，以揀選辦膳婢子，未盡善也。
↑
《朝鮮王朝實錄．世宗實錄》65卷，16年(1434甲寅/명선덕(宣德)9年)7月25日(庚子):
○禮曹啓:“濟生院醫女等，逐日仕官，習讀醫書，看病針灸，勿論晴雨，苦務倍重。依女妓例，一年兩度賜米。”從之。
↑  《朝鮮王朝實錄．世宗實錄》76卷，19年(1437丁巳/명정통(正統)2年)2月23日(癸未)
○議政府啓:“今年各道上納米數少，飢民賑濟費用又多，請停舞童、唐ㆍ鄕樂盲人、女妓、醫女、樂工等五百三十餘名賜米。”從之。
↑
《朝鮮王朝實錄．文宗實錄》7卷，1年(1451辛未/명경태(景泰)2年)4月12日(庚辰):
○議政府據禮曹呈，啓:“醫女率多外方之人，雖居京中者，其産業甚艱。請依女妓例，歲給米各一石。”從之
↑
《朝鮮王朝實錄．世祖實錄》30卷，9年(1463癸未/명천순(天順)7年)5月22日(庚戌):
○庚戌/禮曹啓醫書習讀官及醫女勸懲條件:“……一，醫女惠民局提調每月講所讀書及曾讀書通不通置簿，每月畫多者三人開寫啓聞，給月料，其中三不通者，定惠民局茶母，滿三略以上，還許本任。”從之。
↑  《朝鮮王朝實錄．成宗實錄》89卷，9年(1478戊戌/명성화(成化)14年)2月16日(己酉)
○禮曹啓醫女勸課條:“一。藝文館員及有名文臣二員兼差敎授，輪次敎誨。一。醫女所讀書，《直指脈》、《銅人經》、《加減十三方》、《和劑》、《婦人門産書》。一。醫女分三等，一曰內醫二人，每朔給料，二曰看病醫二十人，以前月講畫多者，四人給料，三曰初學醫。一。提調每月上旬講書，中旬(胗)〔診〕脈ㆍ命藥，下旬點穴，歲抄醫司提調令講方書ㆍ胗脈ㆍ命藥ㆍ點穴，通考一年講畫升降。其中不通多者奪奉足，初年奪一名，次年奪二名，三年還本役。一。初學醫勿定看病，俾專學業。一。年滿四十而不通一方，無他技者，還本役。一。每年各司婢子一名揀擇充數。”從之。
↑  《朝鮮王朝實錄．成宗實錄》175卷，16年(1485乙巳/명성화(成化)21年)2月15日(丁卯)
○丁卯/傳于承政院曰:“近來醫員、醫女，精於術者，甚少。擇十餘歲女子，使先讀四書，而後敎醫方，何如?且二品以上妾子，(厲)〔屬〕醫司有法，其他妾子之有學問，不得屬焉。其搜訪錄啓。且如曺伸、李仁錫輩，亦屬醫司，何如?”都承旨權健等啓曰:“曺伸等，非二品妾子，與法相違。然特命，則奚爲不可?女醫讀書事，試使爲之，無妨。”命擇十二、三歲女子錄啓。
↑  《朝鮮王朝實錄．燕山實錄》56卷，10年(1504甲子/명홍치(弘治)17年)11月4日(庚寅)
○傳曰:“大妃殿進宴時，擇年少醫女五十人靚粧，以供執御，自今以爲常。”

燕山56卷，10年(1504甲子/명홍치(弘治)17年)11月5日(辛卯)
○傳曰:“命婦陳賀王妃時致詞及左右通喝醫女，竝以年少解文人擇定，其髢及首飾，當日內貿入。”
↑  《朝鮮王朝實錄．中宗實錄》10卷，5年(1510庚午/명정덕(正德)5年)2月1日(丁亥)
○傳曰:“今後小大人員宴會，招致醫女及娼妓者，痛禁，令憲府磨鍊節目以啓。”憲府請:“以制書有違律論斷，醫女、娼妓，幷重論。”上曰:“可。”
↑  《朝鮮王朝實錄．中宗實錄》29卷，12年(1517丁丑/명정덕(正德)12年)8月25日(戊辰)
○戊辰/受朝參，御朝講。領事申用漑曰:“禮樂，治心之本也。所係甚重，自上當體念，樂則只奏鍾鼓管籥，而女樂則可革也。且音樂之中，語涉淫詞者，亦不可聽也。”上曰:“近日，士大夫以宿娼之事，被罪者多。不絶根株，而治所犯之人，亦末矣。”參贊官金淨曰:“正其源，則流必淸矣。斷絶淫褻之事，使士大夫洞知其不可爲，則自然士習正，而制度文爲，一歸於正矣。”上曰:“不絶根株，而罪其犯者，予意爲未便也。京中時在者亦多，而流蕩之習，莫不由此而興，則亦可減也。北方，防戍之地，猶可仍設也，內地則當革。”正言任權曰:“內庭豐呈，臣意以爲，豈强以娼妓爲哉?宮中女官，當自爲之，其妖穢之類，不宜出入於宮闈也。且醫女之設，必爲精學醫術，治藥於宮中及士族之家也。近來士大夫宴會，不用女樂，故一切以醫女用之，無有學術之時。禮曹當勤檢察，使之成就，可矣。”
↑  《朝鮮王朝實錄．中宗實錄》45卷，17年(1522壬午/명가정(嘉靖)1年)8月11日(甲申)
○傳曰:“政府、六曹郞官，大張音樂，恣意歡謔云，必用醫妓樂工矣。禮曹郞官及掌樂院官員竝推事，言于法司。”
↑  《朝鮮王朝實錄．中宗實錄》56卷，21年(1526丙戌/명가정(嘉靖)5年)2月15日(戊辰
○傳于政院曰:“尹思翼以法官，接待訟者;韓備以訟者，奔競法官之家辭緣，幷入傳旨。且士族家搜捕時，令醫女看審事，更思之，設立醫女，爲救病也。今者從捕盜將，而搜探士族之家，非設立本意也。新立之事，不可不議爲也，其招政府郞官，收議于三公。”
《朝鮮王朝實錄．中宗實錄》56卷，21年(1526丙戌/명가정(嘉靖)5年)2月18日(辛未)
○三公議啓曰:“士族家搜捕時，婦女移避，例也。今令醫女，幷爲搜探，未便，請依前例爲之，何如?”傳曰:“言于刑曹。”
↑  《朝鮮王朝實錄．中宗實錄》80卷，30年(1535乙未/명가정(嘉靖)14年)10月15日(癸卯)
○大司憲許沆啓曰:“本府近聞惠民署，久任訓導等，抄率醫女與年少小各司官員及無賴惡少人結黨，逐日聚會，設辦宴飮，其醫女等，或受贈給暇，市恩作弊，不可不檢擧，故囚久任訓導等，刑推啓下，而近緣參鞫禁府罪囚及禁刑日，故時未訊問矣。今日聞久任訓導等，大唱曰:‘吾等以醫女猥濫給暇，雜被提調之責，至於囚家僮，而曾未數日，又被憲府之推。提調許冾，必囑其弟大司憲許沆，發此公事也。大憲若勿論吾等公事，則幸矣，不然則許洽等，有孽四寸弟曰李彦國，方奸醫女烈伊，屢請我設宴，又每乞給暇矣，吾等當擧彦國取供矣，其知之。’云。蓋恐動臣，寢其事也。孽四寸汎濫之事，臣所不知，設令辭連於彦國，臣當啓避而已。同僚豈以臣族，而不推惡少汎濫之事乎?臣以無狀，猥忝憲長，凡公家事，自以意度量爲之，其敢聞兄之嗾，而發之乎?況臣兄旣爲提調，其司之員，欲治則治之，豈有借手於臣之理乎?是恐動遑脅，欲使臣救之，而免其罪也。臣旣被囚人搖動，又開臺諫不能擧風聞之弊，尤爲惶恐。請遞臣職。”執義鄭萬鍾、掌令李頤ㆍ林鵬、持平趙士秀等啓曰:“惠民署久任訓導等，設辦宴飮之事，僚中風聞，而囚推，此人等謀欲免罪，因人恐動大司憲許沆。其計使臺中，不得爲此事也。此臺中所共風聞摘發者也，而不可遍擧臺長，故獨指長官。此實臣等俱以無狀，忝辱憲地，使奸細者，容易恐動，在職未安。”答許沆曰:“近來囚人，以恐動臺諫爲習。前者朝官，恐動臺諫，而被罪，猶不懲戒，何有如是之事乎?勿辭，而其所犯及恐動臺諫之罪，推治可也。”答鄭萬鍾等曰:“亦勿辭而推之。”
↑  《朝鮮王朝實錄．高宗實錄》22卷，22年(1885乙酉/청광서(光緖)11年)3月12日(辛亥)
十二日。統理交涉通商事務衙門以“廣惠院改稱濟衆院”啓。
↑  《朝鮮王朝實錄．高宗實錄》46卷，42年(1905乙巳/대한광무(光武)9年)10月14日(陽曆)
十四日。詔曰:“英國法國義國海軍一行，替駐本邦，不可無記念。英國海軍正尉趙雲斯【존스】•弼立斯【필립스】•路宇理、法國海軍大尉高路大、義國海軍正尉畢道訥•吳乃德•葛南甫•徐端儀，竝特敍勳四等，各賜太極章。法國海軍中尉祥岡檀【쌩깡】、吳乙甫，竝特敍勳四等，各賜八卦章。少尉杜陽，特敍勳五等，賜太極章。”又詔曰:“宮內府女醫師英國人曲柳意，屢試醫工之精明，特敍勳四等，賜八卦章。”
↑  《朝鮮王朝實錄．中宗實錄》26卷，11年(1516丙子/명정덕(正德)11年)11月2日(己卯)
○傳曰:“紗羅綾段，已令勿用，更思之，處置實難。宗宰及婦女表衣，則皆鴉靑匹段，當貿中原，將士表衣，則不特鴉靑也，乃以雜色爲之，醫【卽女醫。】妓內宴所着，則乃大紅也。是皆當着，而禁其貿易，則無立法之意，將何以處之?其問于政府。”
↑
《朝鮮王朝實錄．正祖實錄》26卷，12年(1788戊申/청건륭(乾隆)53年)10月3日(辛卯):
○備邊司進《加髢申禁節目》各宮房水賜里、醫女、針線婢、各營邑女妓，則本髮加首之上，戴以加里亇，以示區別等威之意，內醫女仍用冒緞，餘則用黑三升。
↑
《朝鮮王朝實錄．世宗實錄》17卷，4年（1422壬寅/명영락（永樂）20年）8月9日（癸巳）：
○癸巳/恭妃（即世宗王妃昭憲王后）疾稍瘳，醫員醫女，賜物有差。
↑
《朝鮮王朝實錄．世宗實錄》89卷，22年（1440庚申/명정통（正統）5年）4月10日（辛巳）：
○上曰:“中宮曾患風疾，自浴溫泉以後，前疾永痊，是乃沐浴之效，亦是醫員醫女藥餌之功。”遂賜大護軍楊弘遂、判典醫監事盧重禮內廐馬各一匹，醫女召非米六石。